section_heading: Dundee United
paragraph_text: Robertson je ubrzo postao standardni prvotimac pod trenerom Jackiejem McNamarom, a debi je imao već na otvaranju sezone, u utakmici bez golova protiv Particka Thistlea. Dana 22. rujna 2013. Robertson je postigao svoj prvi gol za Dundee United i to u utakmici protiv Motherwella,<ref> koja je završila 2:2. Krenuvši sa svoje polovice terena, s daljine od preko 20 metara, uspio je postići svoj prvi gol za klub.<ref> Nedugo zatim, potpisao je novi ugovor s Dundee Unitedom, kojim je sebi produljio ostanak u klubu do svibnja 2016.<ref> Ubrzo nakon toga proglašen je za najboljeg mladog igrača u okviru Scottish Professional Football Leaguea, za rujan 2013., a dva mjeseca kasnije za najboljeg igrača tog mjeseca. Dana 12. travnja 2014. Robertson je igrao u polufinalnoj utakmici kupa protiv Rangersa (3:1).<ref> U travnju 2014. Robertson je osvojio godišnju nagradu PFA Scotlanda za najboljeg mladog nogometaša te ga je PFA Scotland uvrstio u momčad godine za sezonu 2013./14. škotskog Premiershipa.